ประกาศเทศบาลตำบลตะโหมดประกาศเทศบาลตำบลตะโหมดเรื่องการดำเนินการเกี่ยวกับข้อมูลข่าวสารส่วนบุคคล[๑] เพื่อให้เป็นไปตามความในมาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการลงพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอเทศบาลตำบลตะโหมดจึงจัดให้มีระบบข้อมูลข่าวสารส่วนบุคคล ดังนี้ข้อ ๑ประเภทของบุคคลที่มีการเก็บข้อมูลไว้(๑) นายกเทศมนตรีเทศบาลและรองนายกเทศมนตรีเทศบาล(๒) ประธานและรองประธานสภาเทศบาล(๓) สมาชิกสภาเทศบาล(๔) พนักงานเทศบาล สังกัดเทศบาลตำบลตะโหมด(๕) ลูกจ้างประจำ สังกัดเทศบาลตำบลตะโหมด(๖) พนักงานจ้างตามภารกิจ สังกัดเทศบาลตำบลตะโหมด(๗) พนักงานจ้างทั่วไป สังกัดเทศบาลตำบลตะโหมด(๘) บุคคลที่มีหน้าที่เสียภาษีป้ายภาษีโรงเรือนและที่ดิน ภาษีบำรุงท้องที่ ในเขตเทศบาลตำบลตะโหมด(๙)ผู้ประกอบการหรือนิติบุคคลที่เป็นคู่สัญญากับเทศบาลตำบลตะโหมดข้อ ๒ประเภทของระบบข้อมูลข่าวสารส่วนบุคคล(๑) บุคคลตาม (๑)-(๓) ของข้อ ๑สมุดทะเบียนประวัติ(๒) บุคคลตาม (๔)-(๗) ของข้อ ๑สมุดประวัติ/แฟ้มประวัติ(๓) บุคคลตาม (๘) และ (๙) ของข้อ ๑ทะเบียนภาษีต่างๆ ใบเสร็จรับเงิน ฎีกาเบิกจ่ายเงินและสัญญาจ้างต่างๆข้อ ๓ลักษณะการใช้ข้อมูลตามปกติ(๑) บุคคลตาม (๑) ของข้อ ๑ใช้ในการบริหารกิจการของเทศบาลตำบลตะโหมด(๒) บุคคลตาม (๒) และ (๓) ของข้อ ๑ใช้ในการควบคุม ดูแล ตรวจสอบการทำงานของนายกและรองนายกเทศบาล(๓) บุคคลตาม (๔)-(๗) ของข้อ ๑ใช้ในการบริหารงานบุคคลของเทศบาลตำบล(๔) บุคคลตาม (๘) และ (๙) ของข้อ ๑ใช้ในการบริหารงานทางการเงิน การคลังใช้ในการเบิกจ่ายให้กับคู่สัญญาจ้างเหมาก่อสร้าง และใช้เป็นหลักฐานในการเก็บภาษีต่างๆการประเมินภาษีและการประมาณการรายได้ประจำปีงบประมาณของเทศบาลตำบลข้อ ๔วิธีการขอตรวจดูข้อมูลข่าวสาร(๑) บุคคลตาม (๑) - (๓) ของข้อ ๑กรอกแบบฟอร์มขอตรวจสอบ ตามแบบที่เทศบาลตำบลกำหนดและนายกเทศมนตรีเทศบาลตำบลเป็นผู้พิจารณาอนุมัติ(๒) บุคคลตาม (๔)-(๙) ของข้อ ๑กรอกแบบฟอร์มขอตรวจสอบ ตามแบบที่เทศบาลตำบลกำหนดและปลัดเทศบาลตำบลเป็นผู้พิจารณาอนุมัติข้อ ๕วิธีการขอให้แก้ไขเปลี่ยนแปลงข้อมูล(๑) บุคคลตาม (๑)-(๓) ของข้อ (๑)ขอแก้ไขเปลี่ยนแปลงข้อมูลดังนี้(๑.๑) ขอแก้ไขข้อมูลโดยการยื่นคำร้องพร้อมทั้งแนบสำเนาเอกสารหลักฐานที่เกี่ยวข้องและขออนุมัติจากปลัดเทศบาลตำบลหรือนายกเทศบาลตำบล จึงให้เจ้าหน้าที่ผู้รับผิดชอบดำเนินการแก้ไขเปลี่ยนแปลงต่อไป(๒) บุคคลตาม (๔)-(๗) ของข้อ ๑ขอแก้ไขเปลี่ยนแปลงข้อมูล ดังนี้(๒.๑) การขอแก้ไขวัน เดือน ปีเกิดปฏิบัติตามระเบียบสำนักนายกรัฐมนตรี ว่าด้วยการแก้ไขวัน เดือน ปีเกิดในทะเบียนประวัติข้าราชการ พ.ศ. ๒๕๔๗(๒.๒)การแก้ไขเพิ่มเติมรายการในแฟ้มประวัติพนักงาน มีแนวทางปฏิบัติดังนี้(๒.๒.๑)รายการเปลี่ยนแปลงหรือเพิ่มเติมที่จะต้องแจ้งให้เทศบาลตำบลทราบ เพื่อบันทึกในแฟ้มทะเบียนประวัติพนักงานเทศบาลตำบล- การผ่านการอบรม ดูงาน และการได้รับเครื่องราชอิสริยาภรณ์แจ้งเปลี่ยนแปลงหรือเพิ่มเติมรายการดังกล่าวโดยแนบสำเนาเอกสารหลักฐานที่เกี่ยวข้องให้เทศบาลตำบล ๑ ชุด- การเพิ่มวุฒิการศึกษาใช้หลักฐานสำเนาประกาศนียบัตร ปริญญาบัตร และสำเนาใบแสดงผลการศึกษา (Transcript)จำนวน ๓ ชุด- การเปลี่ยนชื่อตัว-ชื่อสกุลให้แจ้งการเปลี่ยนแปลง โดยแนบสำเนาเอกสารหลักฐานใบเปลี่ยนชื่อตัว-ชื่อสกุลพร้อมกับแนบแบบ ท.ร. ๑๔ (สำเนาทะเบียนบ้าน) จำนวน ๓ ชุด(๒.๒.๒) เอกสารหลักฐานที่ส่งให้เทศบาลต้องรับรองสำเนาถูกต้องตามระเบียบสำนักนายกรัฐมนตรี ว่าด้วยงานสารบรรณ พ.ศ. ๒๕๒๖ข้อ ๓๑ ทุกครั้ง(๓) บุคคลตาม (๘) และ (๙) ของข้อ ๑ ขอแก้ไขเปลี่ยนแปลงข้อมูลดังนี้(๓.๑) ขอแก้ไขเปลี่ยนแปลงข้อมูล โดยการยื่นคำร้องพร้อมทั้งแนบสำเนาเอกสารหลักฐานที่เกี่ยวข้อง และขออนุมัติจากปลัดเทศบาลตำบลหรือนายกเทศมนตรีเทศบาลตำบล จึงให้เจ้าหน้าที่ผู้รับผิดชอบดำเนินการแก้ไขเปลี่ยนแปลงต่อไปข้อ ๖แหล่งที่มาของข้อมูล(๑) บุคคลตาม (๑)-(๓) ของข้อ ๑ เจ้าของประวัติ(๒) บุคคลตาม (๔)-(๗) ของข้อ ๑เจ้าของประวัติ/คำสั่งแต่งตั้ง ย้าย เลื่อนขั้นเงินเดือน(๓) บุคคลตาม (๘) ของข้อ ๑การสำรวจและการยื่นแบบการเสียภาษี(๔) บุคคลตาม (๙) ของข้อ ๑ จากสัญญาจ้างเหมาประกาศณ วันที่ ๒๒ ตุลาคม พ.ศ. ๒๕๕๐นิพนธ์ศักดิ์หนูเสนนายกเทศมนตรีเทศบาลตำบลตะโหมดปริยานุช/ผู้จัดทำ๑๓กุมภาพันธ์ ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๒๕ ง/หน้า ๑๘/๕ กุมภาพันธ์ ๒๕๕๑